Zijad Šehić

**Zijad Šehić** (23. oktobar 1959), jest bosanskohercegovački historičar.

## Biografija 
Rođen je 23. oktobra 1959. u Mrkonjić Gradu. Studij historije završio je na Odsjeku za istoriju Filozofskog fakulteta u Sarajevu (1982). Na istom fakultetu je završio postdiplomski studij, odbranio magistarski rad pod nazivom: Aneksiona kriza 1908-09. u svjetlu evropske istoriografije (1991), te doktorsku disertaciju pod nazivom: Bosanskohercegovački zemaljski pripadnici u vojnoj organizaciji Habsburške monarhije 1878-1918 (2002). Na Odsjeku za historiju Filozofskog fakulteta u Sarajevu radi od 1997. Biran je u zvanje docenta 2002, vanrednog profesora 2007 i redovnog profesora 2013. Bio šef Odsjeka za historiju, te Prodekan za nastavu i studentska pitanja Filozofskog fakulteta u Sarajevu (2007-2010).

Dobitnik je Herderove nagradne stipendije fondacije FVS iz Hamburga i proveo je akademsku 1994/1995. godinu na Bečkom univerzitetu. U statusu gostujućeg predavača držao predavanja na univerzitetima u Grazu i Beču.

Predmet naučnog istraživanja je historija Bosne i Hercegovine u razdoblju austrougarske uprave 1878-1918. i uloga Bosne i Hercegovine u međunarodnoj diplomatiji 19. i 20. vijeka. Bavi se i historijskom kartografijom.

Objavio je oko 100 naučnih i stručnih radova u Bosni i Hercegovini (Radovi ANU BiH, Prilozi Instituta za istoriju, Hercegovina (časopis), Bosnian studies, Historijska traganja) i inostranstvu (Turska, Srbija, SAD, Mađarska, Slovenija, Njemačka). Koautor je pet udžbenika iz historije te dvije historijske čitanke za osnovnu i srednju školu.

## Bibliografija 
* Povijesni atlas Bosne i Hercegovine. Bosna i Hercegovina na geografskim i historijskim kartama (koautor: Ibrahim Tepić), Izdavačko preduzeće “Sejtarija”, Sarajevo, 2002, str. 353.
* Historical Atlas of Bosnia and Herzegowina. Bosnia and Herzegowina on geografical and historical maps, Izdavačko preduzeće “Sejtarija”, Sarajevo, 2007, str 124.
* Historischer Atlas Bosnien und Herzegowina. Bosnien und Herzegowina auf historischen Karten, Izdavačko preduzeće “Sejtarija”, Sarajevo, 2007, str. 124.
* U smrt za cara i domovinu! Bosanci i Hercegovci u vojnoj organizaciji Habsburške monarhije 1878.-1918, Sarajevo Publishing, Sarajevo, 2007, str. 329.
* Friz Hans, Bosniak / Bošnjak, Dobra knjiga, Sarajevo, 2007. (Prevod knjige sa stručnim komentarom). * U mojoj Bosni. Povodom stogodišnjice posjete cara Franje Josipa i Bosni i Hercegovini od 30. maja do 4. juna 1910, Dobra knjiga, Sarajevo 2013. 
* Eksperiment u svjetskoj laboratoriji Bosna. Međunarodna diplomatija u periodu disolucije SFRJ i agresije na Republiku Bosnu i Hercegovinu (do Vašingtonskog sporazuma 18. marta 1994) Dobra knjiga, Sarajevo 2013.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 137-138.
* Zijad Šehić, Biografija, 
* BH je međunarodno priznata država, http://24sata.info//vijesti/bosna-i-hercegovina/171160-foto-sehic-bih-je-medjunarodno-priznata-drzava-i-to-izgleda-treba-uvijek-iznova-naglasavati.html

## Reference 
Kategorija:Bosanskohercegovački historičari
Kategorija:Odsjek za historiju Filozofskog fakulteta u Sarajevu
Kategorija:Historiografija Bosne i Hercegovine
Kategorija:Biografije, Mrkonjić Grad
Kategorija:Rođeni 1959.